31/10/2011 | Administración LocalMunicipal
Mugardos
Concurso para adxudicación dunha licenza de autoturismo (taxi) no Concello de Mugardos (A Coruña)

LICITACIÓN DUNHA LICENZA DE AUTOTURISMO (TAXI) Pola Xunta de Goberno Local, en sesión realizada o día 20.10.2011, prestouse aprobación ao prego de cláusulas administrativas que rexerá a adxudicación dunha licenza de autoturismo (taxi) no Concello de Mugardos, tal como deseguido se transcribe: “PREGO DE CLÁUSULAS ADMINISTRATIVAS QUE REXERÁ A ADXUDICACIÓN DUNHA LICENZA DE AUTOTURISMO (TAXI) NO CONCELLO DE MUGARDOS (A CORUÑA) PRIMEIRA.–Obxecto do contrato. Constitúe o obxecto do presente prego a adxudicación en réxime de concorrencia de UNHA licenza de autoturismo (taxi) para o municipio de Mugardos, de conformidade coa Lei 16/1987, do 30 de xullo, de ordenación dos transportes terrestres, o Real decreto 1211/1990, do 28 de setembro, polo que se aproba o Regulamento da Lei de ordenación dos transportes terrestres e o Real decreto 763/1979, do 16 de marzo, polo que se aproba o Regulamento nacional dos servizos urbanos de transporte en automóbiles lixeiros, e demais normativa aplicable. SEGUNDA.–Procedemento de adxudicación. A forma de adxudicación da licenza de autoturismo será o concurso con procedemento aberto, no que todo interesado poderá presentar unha proposición, quedando excluída toda negociación, de acordo co artigo 141 da Lei 30/2007, do 30 de outubro, de contratos do sector público. TERCEIRA.–Natureza da concesión. A natureza da relación que vinculará ao adxudicatario coa licenzas de autoturismo co Concello de Mugardos, será a propia dun servizo de interese público obxecto de intervención administrativa mediante licenza regulado polo artigo 1 e seguintes do Regulamento de servizos das corporacións locais, aprobado polo Decreto do 17 de xuño de 1955. CUARTA.–Duración da concesión. A duración da concesión da licenza de autoturismo ten carácter indefinido, agás renuncia expresa do seu titular ou cando concorra algunha das causas que, contempladas nestas bases ou na lexislación aplicable, dean lugar á retirada, caducidade ou revocación da licenza, ou no caso de transmisión desta. QUINTA.–Tipo de licitación. O tipo mínimo de licitación fixada para a concesión da licenza será de CINCOCENTOS (500) euros. As proposicións dos licitadores/as que ofrezan unha cantidade inferior á establecida como tipo mínimo de licitación, serán automáticamente rexeitadas. SEXTA.–Condicións de participación. Serán requisitos para a presentación de solicitudes: • Ser maior de 18 anos. • Ser nacional dun país da Unión Europea. • Estar en posesión do permiso de conducir de clase B ou superior, así como do permiso de condución da clase BTP, para a conducción de vehículos aos que se refire o artigo 4.2 letra f) do RD 818/2009, polo que se aproba o Regulamento xeral de condutores. • Non ser titular doutra licenza de autoturismo ou telo sido durante os dez anos anteriores á presentación da solicitude. SÉTIMA.–Presentación de proposicións. Poderán presentar proposición para tomar parte no concurso aqueles que acrediten a condición xurídica de conductor asalariado dos titulares de autoturismo do Concello de Mugardos, sempre que presten servizo con plena e exclusiva dedicación á profesión e cumpran os requisitos sinalados nestas bases. Así mesmo poderá presentar proposicions calquera persoa física que cumpra cos requisitos sinalados nas presentes bases. Non poderá solicitar licenza aquelas persoas que sexan titulares doutra licenza de autoturismo no Concello de Mugardos. Cada licitador non poderá presentar máis que unha proposición. A presentación de proposicións leva implícito a aceptación polo licitador destas bases. OITAVA.–Lugar, prazo e forma de presentación de proposicións. Lugar. –As proposicións deberán ser presentadas no Rexistro Xeral do Concello de Mugardos, Avda. de Galicia,45, en horario de 9 a 13 horas. Prazo. –As proposicións deberán ser presentadas no prazo de 20 días naturais dende o día seguinte ó de publicación destas bases no Boletín Oficial da Provincia da Coruña. Forma. –As proposicións poderán presentarse por correo do xeito que establece o artigo 80.4 do R. D. 1098/2001, do 12 de outubro. Neste último caso, o licitador/a deberá xustifica-la data de imposición do envío na oficina de Correos e anunciar ó órgano a remisión da oferta mediante fax ou telegrama. Sen estes requisitos non será admitida a proposición se é recibida polo órgano de contratación con posterioridade a a data de remate do prazo sinalado no anuncio. Non obstante, transcorridos dez días naturais seguintes á indicada data, sen que se recibira a proposición, esta non será admitida en ningún caso. PUBLICIDADE. –Terminado o prazo de presentación de solicitudes, publicarase a lista no Boletín Oficial da Provincia, ao obxecto de que os interesados e as asociacións profesionais de empresarios e traballadores poidan alegar o que estimen oportuno en defensa dos seus dereitos no prazo de quince días (artigo 10 do Real decreto 763/1979, do 16 de marzo). NOVENA.–Contido das proposicions e documentación. Os/as licitadores deberán presentar as súas proposicións en dous sobres pechados e no seu exterior figurarán as lendas: “sobre A” e “sobre B”. En cada sobre deberá indicarse “CONCURSO PARA A CONCESIÓN DE LICENZA DE AUTOTURISMO (TAXI) NO CONCELLO DE MUGARDOS”, nome e apelidos, número do D. N. I. e sinatura da persoa que presenta a proposición (en nome propio ou como apoderado), así como o nome, apelidos e número de D. N. I. da persoa representada, no caso de proposición presentadas por apoderado. Contido dos sobres: Sobre A: DOCUMENTACIÓN 1.1.–Os licitadores incluirán neste sobre a seguinte documentación: • Documento nacional de identidade da persoa que presenta a proposición en nome propio ou como apoderado. No caso de que a proposición sexa presentada por apoderado, haberá tamén que incluír escritura notarial de apoderamento. • Declaración responsable de non estar incurso en ningunha das prohibición establecidas no artigo 49 da Lei 30/2007, do 30 de outubro, de contratos do sector público. Esta declaración deberá incluír expresamente a circunstancia de acharse ó corrente do cumprimento das súas obrigas tributarias más da Seguridade Social impostas polas disposición vixentes, sen prexuízo de que a xustificación acreditativa de tal requisito, se esixa antes da adxudicación ó que vaia resultar adxudicatario do contrato. • Documento no que o licitador se compromete a explotar a licenza persoalmente, en réxime de plena e exclusiva dedicación e de incompatibilidade con outra profesión, conforme ó modelo que se achega como anexo II destas bases. • Os licitadores deberán acreditar a súa solvencia económica mediante informe dunha institución financieira relativa ós medios económicos cos que conta o licitador para facer fronte ao abono da licenza, á adquisición do automóbil, mantemento, reparacións. etc. • Certificado emitido por médico colexiado no que se acredite que o licitante non padece impedimento físico ou psíquico que imposibilite o dificulte o normal exercicio da profesión, incluíndo enfermidades que, polo seu carácter infeccioso, poidan supoñer un risco de contaxio para o pasaxeiro. • Permiso de condución de clase BTP, ou certificado da súa posesión.  Compromiso de aportar un vehículo da categoría de turismo, con un número máximo de prazas non superior a cinco, incluida a do conductor/a, debendo figurar esta capacidade máxima tanto no permiso de circulación como no certificado de características. A antigüidade do vehículo non será superior aos dous anos, contados dende a data da matrícula inicial, conforme ao modelo que se achega como anexo III. Terá que ser un vehículo adaptado para o transporte para persoas con discapacidade (R. D. 1544/2007, do 23 de novembro). 1.2.–Ademais da sinalada no punto anterior os conductores asalariados deberan introducir no sobre “A” a seguinte documentación: • Permiso de conductor expedido polo Concello, vixente no momento da convocatoria. • A inscripción e cotización na Seguridade Social, en concepto de asalariado, durante o período de prestación e cun mínimo dun ano de antigüedade. • Os datos do titular da licenza e contrato laboral suscrito entre o titular da licenza e o conductor asalariado. Sobre B: PROPOSICIÓN ECONÓMICA e DOCUMENTACIÓN COS DEMAIS CRITERIOS DE ADXUDICACIÓN. Conterá unha soa proposición económica, asinada polo concursante/a ou persoa que o represente, redactada conforme ó modelo que figura como anexo I destas bases. Así mesmo incluirase neste sobre a documentación relativa aos demáis criterios de adxudicación que se indican na claúsula seguinte. DÉCIMA.–Criterios de adxudicación. Para a adxudicación da licenza valoraranse polo Concello os seguintres aspectos debidamente acreditados, co conseguinte baremo: a) Ser veciño/a do municipio, cun ano mínimo de empadroamento. Por cada fracción de seis meses: 0,5 puntos cun máximo de 3, e sempre tendo como referencia a data da convocatoria. b) Experiencia mínima dun ano no servizo de transporte de viaxeiros por estrada: 0,5 puntos por ano completo, cun máximo de 2 puntos. c) Tempo de permanencia no paro: 0,1 punto por trimestre, máximo 3 puntos. d) Por cargas familiares: por fillos a cargo do/da solicitante, 0,30 puntos por cada fillo, cunha puntuación máxima de 1 punto. e) Por calquera minusvalía superior ao 20 por 100 que non mingüe de xeito ningún a condución normal do vehículo: 1 punto. Os méritos acreditaranse coa achega da seguinte documentación: a) Certificado de empadronamento. b) Contratos de traballo ou certificados de empresa acreditativos de ter estado prestando servizos como condutor en transporte de viaxeiros. c) Certificación expedida polo Servizo Público de Emprego Estatal. d) Para cargas familiares: libro de familia e certificado de empadroamento. e) Minusvalía: certificado de minusvalidez. No caso de empate na puntuación dirimirase éste a favor do licitador que obteña maior puntuación no apartado a), de persistir este, no b) e así sucesivamente. De persistir o empate, realizarase un sorteo entre os empatados para dirimir este. UNDÉCIMA.–Apertura de proposicións e clasificacións de ofertas. A mesa de contratación, que será a xeral do Concello, cualificará previamente os documentos presentados polos licitadores no sobre A, en tempo e forma, unha vez rematado o prazo de publicidade das solicitudes que se indica na claúsula oitava. Se a mesa, achase erros materiais na documentación presentada poderá conceder, se así o estimase, un prazo de tres días para a súa rectificación. Aquelas ofertas con documentación defectuosa, entendendo por tal a non presentación de algún dos documentos esixidos ou a presentación dos mesmos en forma distinta a esixida dará lugar á non admisión pola mesa de contratación, rexeitando a proposición sen que se abran o resto dos sobres aportados polo licitador. Unha vez calificada a documentación administrativa presentada, e emendada no seu caso, procederase, en acto público en nun prazo non superior a sete días naturais que se contarán dende a apertura da documentación, á apertura dos sobres B) “ oferta económica e documentación cos demáis criterios de adxudicación” e a súa valoración, de acordo cos criterios establecidos neste prego. O acto público se celebrará no lugar, data e hora que se sinalen no taboleiro de anuncios do Concello ou no perfil do contratante. A mesa de contratación elaborará un listado de licitantes admitidos/as, podendo previamente solicitar cantos informes técnicos considere precisos e se relacionen co obxecto do concurso. Recibidos os informes, e reunida de novo a mesa de contratación, realizará a correspondente proposta de adxudicación ao órgano de contratación. A proposta de adxudicación non crea dereito algún a favor do licitador proposto fronte á Administración. Non obstante, cando o órgano de contratación non adxudique o concurso de acordo coa proposta formulada deberá motivar a súa decisión. DUODÉCIMA.–Garantías. O adxudicatario deberá constituír unha fianza definitiva do 5 % do importe de adxudicación. DÉCIMO TERCEIRA.–Gastos. O adxudicatario queda obrigado ao pago dos anuncios de licitación, ata un máximo de 600 euros, e Impostos que procedan. DÉCIMO CUARTA.–Adxudicación. O órgano de contratación clasificará, por orde decrecente, as proposicións presentadas. Para realizar dita clasificación atenderá ós criterios de adxudicación sinalados neste prego podendo solicitar para elo cantos informes técnicos estime pertinentes. O órgano de contratación requerirá ao licitador que houbera presentado a oferta máis ventaxosa para que dentro do prazo de dez días hábiles, a contar desde o seguinte a aquél en que houbera recibido o requerimento, presente: a) A documentación xustificativa de atoparse ao corrente no cumprimento das súas obrigas tributarias e da Seguridade Social, e calquera outro documento cuxa presentación se esixa no prego. b) Constituír a garantía definitiva por importe do 5 por cento do importe da adxudicación,. De non cumprimentarse adecuadamente o requerimento no plazo sinalado, entenderase que o licitador retirou a súa oferta, procedéndose nese caso a recabar a mesma documentación ao licitador seguinte, pola orde en que quedaran clasificadas as ofertas. O órgano de contratación deberá adxudicar o concurso dentro dos cinco días hábiles seguintes á recepción da documentación. A adxudicación notificarase aos licitadores e simultáneamente publicarase no Boletín Oficial da Provincia ou perfil do contratante. DÉCIMO QUINTA.–Comenzo da prestación do servizo. O concesionario/a da licenza de autoturismo, deberá iniciar a prestación nun prazo máximo de 60 días naturais dende a data da notificación da concesión da licenza, agás que o interesado acredite previamente razóns que xustifiquen unha demora e a Xunta de Goberno Local, acorde conceder unha prórroga. DÉCIMO SEXTA.–Requisitos a cumplir polos titulares da licendia de autotaxi. O/a concesionario/a da licenza de autoturismo, antes do inicio da prestación do servizo, deberá acreditar o cumprimento dos seguintes requisitos: • Acreditación do pagamento na Tesourería Municipal do importe da adxudicación. • Acreditación da titularidade do vehiculo que se vai a adscribir o servizo de autoturismo e de que o mesmo cumpre os requerimentos técnicos que sexan esixidos pola normativa vixente. • Presentación da copia de póliza de responsabilidade civil que cubra os danos e prexuízos que se poidan ocasionar ós usuarios con ocasión do servizo de transporte que realicen. Será tamén obrigatorio presentar copia da póliza de seguros que cubra tódolos demais riscos ós que obriga a lexislación específica. • Estar en posesión do permiso municipal de conductor. O incumplimento de calqueira destos requisitos por parte do concesionario determinara a anulación da adxudicación, podendo o Concello proceder a unha nova adxudicación ao seguinte candidato por orden de puntuación no concurso. DÉCIMO SÉTIMA.–dereitos e obrigas do titular da licencia. Os dereitos e obrigacións do titular da licenza son os que nacen deste prego, que terá carácter contractual, e da licenza outorgada polo municipio, así como os derivados da Lexislación aplicable. CLÁUSULA DÉCIMO OITAVA.–Recursos administrativos e xurisdicionais. Os acordos correspondentes do órgano de contratación porán fin á vía administrativa e serán inmediatamente executivos. Contra os mesmos pode interpoñerse recurso potestativo de reposición, de conformidade coa Lei de Réxime Xurídico das Administracións Públicas e do Procedemento Administrativo Común, no prazo dun mes ante o mesmo órgano que o ditou, ou recurso contencioso-administrativo, conforme ao disposto na Lei reguladora de dita xurisdición, ante o Xulgado do Contencioso-Administrativo no prazo de dous meses, contados a partir da notificación do acordo (artigos 109 e 118 da LRXAP e artigo 46 da LXC). ANEXO I MODELO DE PROPOSICIÓN ECONÓMICA D./Dna., con enderezo en., rúa., número., e provisto do D. N. I. núm., en nome propio ou en representación de., con enderezo en., rúa., Tlefon. e D. N. I., enterado das bases do concurso público para a concesión dunha licenza de autoturismo para o Concello de Mugardos, toma parte no concurso para a adxudicación da licenza, e a estes efectos fai constar: 1ª Que oferta a cantidade de. euros (expresala cantidade en letra e número) pola concesión dunha licencia de autoturismo (taxi). 2.º.–Que coñece e acepta cantas obrigas se deriven do prego de cláusulas administrativas particulares do presente concurso. En., a. de. Sinatura do licitador/a. (No caso de contradición entre a cantidade en letra e máis no numero, darase validez á expresada en letra) ANEXO II COMPROMISO DA PRESTACIÓN DO SERVIZO DE AUTOTURISMO (TAXI) DE XEITO PERSOAL D., con enderezo en., rúa., e provisto do D. N. I. núm., comprométese, no caso de resultaren adxudicatario dunha licencia de autoturismo no Concello de Mugardos, a explotar a licencia persoalmente en réxime de plena e exclusiva dedicación e de incompatibilidade con outra profesión. En., a. de. de. Sinatura do licitador ANEXO III COMPROMISO DE APORTAR VEHÍCULO TURISMO CON MENOS DE DOUS ANOS DE ANTIGÜIDADE E ADAPTADO PARA O TRANSPORTE PARA PERSOAS CON DISCAPACIDADE D., con enderezo en., rúa., e provisto do D. N. I. núm., comprométese, no caso de resultar adxudicatario dunha licencia de autotaxi no Concello de Mugardos, a aportar un vehículo da categoría de turismo cuxa antigüidade non será superior a dous anos, dende a data da matrícula inicial e adaptado para o transporte para persoas con discapacidade. En., a. de. de. Sinatura do licitador” Mugardos, 21 de outubro de 2011. O ALCALDE Asdo. XOSÉ FERNÁNDEZ BARCIA